Čilės jūrų pėstininkų korpusas

**Čilės jūrų pėstininkų korpusas** () - Čilės jūrų pajėgų dalis, skirta amfibinėms operacijoms vykdyti. Jūrų pėstininkų korpusas, kuriame tarnauja 5200 žmonių, yra svarbi Jūrų pajėgų dalis, turinti padėti užtikrinti valstybės teritorinį vientisumą.  

## Jūrų pėstininkų paskirtis
Čilės jūrų pėstininkų korpusą sudaro:
* amfibinio puolimo pajėgos
* kranto gynybos pajėgos
* specialiosios pajėgos
* paramos daliniai ir įgulos.

## Istorija
Čilės jūrų pėstininkai kaip karinis vienetas buvo įkurti 1818 m. birželio 16 d. *Bernardo O'Higgins Riquelme* įsaku. Tačiau jie jau buvo laivuose, dalyvavusiuose kovose dėl nepriklausomybės su ispanais. Pvz., brige „Aguila“ jau buvo 25 jūrų pėstininkai, kurie ir laikomi Čilės jūrų pėstininkų pradžia.

Laivynuose įsigalint garo mašinoms ir toliašaudei artilerijai laivuose esančių jūrų pėstininkų reikšmė sumenko, nes jie jūrų kautynėse mažai ką galėjo padaryti savo šaulių ginklais. Jūrų pėstininkai performuojami į Laivyno artilerijos batalioną. 

1866 m. bataliono kareiviai sudarydavo ir jūros pėstininkų grupes laivuose, ir kranto įtvirtinimų įgulas. Toks batalionas ir dalyvavo Ramiojo vandenyno kare (1879–1883 m.), pademonstravę narsą ir agresyvumą. 1879 m. lapkričio 2 d. Pisaguos desantas () laikomas vienu pirmųjų šiuolaikinių desantinių operacijų. Čilės eskadros ugnies palaikomas 9000 karių desantas išsilaipino *Caleta Pisagua* ir sparčia ataka, trukusia 4 valandas, užėmė pozicijas, kurias pradžioje aršiai gynė Peru kareiviai.

Nuo 1887 m. jūrų pėstininkai veikė kaip kranto artilerija. Korpusas pagal 1938 m. statutą buvo laikomas kranto gynybos pajėgomis. 

1964 m. korpusas buvo visiškai perorganizuotas, pavadintas Jūrų pėstininkų korpusu ir tapo šiuolaikinėmis amfibinio puolimo pajėgomis, skirtomis veikti priešiškoje teritorijoje. Kitos korpuso funkcijos - ginti ir saugoti laivyno kranto bazes.  

## Organizacija
Čilės jūrų pėstininkų pajėgos suskirstytos į 4 bataliono dydžio rinktines () ir paramos dalinius.

### Rinktinės
* 1-oji jūrų pėstininkų rinktinė „Lynch“ (*Destacamento de Infantería de Marina Nº 1 Lynch*). Bazuojasi *Fort Condell*, piečiau *Iquique* (Ketvirtoji laivyno zona). Pagrindinė funkcija - artilerija ir kranto gynyba. Ginkluota 155 mm *[[Soltam M-71]]* haubicų ir raketinių sistemų *Excalibur* baterijomis. 
* 2-oji jūrų pėstininkų rinktinė  „Miller“ (*Destacamento de Infantería de Marina Nº 2 "Miller"*). Bazuojasi *Fort Aguayo*, *Torquemada* sektoriuje, *Concón* (Pirmoji laivyno zona). Rinktinė yra sustiprintas jūrų pėstininkų batalionas, pagrindinis Čilės jūrų pėstininkų dalinys. Rinktinė skirta desantinėms operacijoms, pasižymi padidintu mobilumu, nuolat treniruojasi Čilės pakrantėje. Rinktinės bazėje yra korpuso Logistinės paramos centras, užtikrinantis kovos mašinų priežiūrą.  
* 3-oji jūrų pėstininkų rinktinė „Aldea“ (*Destacamento de Infantería de Marina Nº 3 "Aldea"*). Bazuojasi buvusioje laivyno mokykloje, kuri yra *Fort O'Higgins*, į šiaurę nuo *Talcahuano* (Antroji laivyno zona). Rinktinė palaiko Jūrų pėstininkų korpuso Mokymų centro bazę (CENBIM), kurioje treniruojami naujokai ir karininkų mokyklų kursantai.  
* 4-oji jūrų pėstininkų rinktinė  „Cochrane“ (*Destacamento de Infantería de Marina Nº 4 "Cochrane"*). Bazuojasi *Río de los Ciervos*, į pietus nuo Punta Arenaso (Trečioji laivyno zona). Ši jūrų pėstininkų rinktinė panaši į 1-ąją rinktinę, nes irgi yra netoli sienos. Specializuojasi kranto gynyboje, sausumos ir amfibinėse operacijose, vidaus vandenų apsaugoje.

### Kiti daliniai
Kiekvienoje zonoje yra laivyno Tvarkos ir saugumo dalinys (), kuris veikia kaip bazės įgula ir karo policija. 
Tolimuose rajonuose (pvz., *Puerto Williams* ir *Isla de Pascua*) yra smulkesni jūrų pėstininkų padaliniai. 

CIM (*Cuerpo de Infantería de Marina*) taip pat saugo Jūrų pajėgų vyriausiąjį vadą ir atsakingi už dalį Gynybos ministerijos padalinių apsaugos Santjage. 

## Ginkluotė

### Kovos mašinos
* 40 vikšrinių visureigių transporterių Bandvagn 206
* 20 džipų HMMWV
* 29 vikšrinių žvalgybinių šarvuočių FV101 Scorpion
* 30 ratinių šarvuočių MOWAG Piranha 
* ratiniai šarvuotieji transporteriai Mowag Grenadier

### Artilerija
* 28 155 mm haubicos Soltam M-71
* 105 mm haubicos KH-178 
* 30-40 155 mm patrankų GPFT (Puteaux)
* 20 mm automatinės zenitinės patrankos Oerlikon
* 35 mm sudvejintos automatinės zenitinės patrankos Oerlikon GDF
* 81 mm minosvaidis M252

#### Nešiojamieji prieštankiniai ir priešlėktuviniai ginklai
* vienkartiniai prieštankiniai granatsvaidžiai AT4
* nešiojamieji zenitiniai raketiniai kompleksai Mistral

### Šaulių ginklai
* šturmo šautuvas Heckler & Koch HK33 
* šturmo šautuvas M16 (su povamzdiniu 40 mm granatsvaidžiu M203)
* pistoletas kulkosvaidis Heckler & Koch MP5
* lengvasis kulkosvaidis Ultimax 100
* universalusis kulkosvaidis Rheinmetall MG42/58 (MG1)
* universalusis kulkosvaidis M60
* didelio kalibro snaiperinis šautuvas Barrett M82
* rankinis granatsvaidis Milkor MGL
* automatinis stovinis granatsvaidis Mk 19

### Priešlaivinės ir žemė-oras raketos
* Priešlaivinės raketos:
** Exocet MM-38 ir MM-40  (*Excalibur* kranto gynybos sistema)
** Boeing Harpoon AGM-84
**Gabriel
**Seawolf
* Priešlėktuvinės raketos:
** Barak
** RIM-66 Standard
** RIM-7 Sea Sparrow